Emily Blunt

Emily Olivia Laura Blunt (lahir 23 Februari 1983) ialah seorang pelakon Inggeris dengan kerakyatan British dan Amerika Syarikat. Beliau telah muncul dalam The Devil Wears Prada (2006), The Young Victoria (2009), The Adjustment Bureau (2011), Looper (2012), Edge of Tomorrow (2014) dan Into the Woods (2014). Beliau telah dicalonkan untuk lima Anugerah Golden Globe, empat Anugerah Critics' Choice, dua Anugerah London Film Critics' Circle dan satu Anugerah BAFTA. Beliau memenangi Anugerah Golden Globe untuk Lakonan Terbaik daripada Pelakon Wanita dalam Peranan Sokongan untuk lakonannya dalam drama televisyen BBC Gideon's Daughter (2007). Pada tahun 2009, beliau menerima Anugerah Britania BAFTA untuk Artis British Tahunan.

Kehidupan awal
Blunt dilahirkan di Wandsworth, London, anak kedua daripada empat adik beradik. Ibunya adalah Joanna Mackie dan bapanya adalah Oliver Simon Peter Blunt. Adik beradiknya adalah Felicity, Sebastian dan Susannah. Datuknya adalah Major-General Peter Blunt dan bapa saudara beliau adalah Crispin Blunt, Ahli Parlimen Konservatif untuk Reigate.

Karier
Pada bulan November 2001, Blunt membuat penampilan profesional pertamanya bersama Judi Dench dalam The Royal Family. Dipuji oleh pengkritik untuk lakonannya, beliau dinamakan sebagai "Pendatang Baru Terbaik" oleh Evening Standard. Beliau kemudiannya berlakon sebagai Eugenie dalam Vincent in Brixton di National Theatre dan sebagai Juliet dalam Romeo and Juliet di Chichester Festival Theatre, kedua-duanya pada tahun 2002. Pada tahun 2003, Blunt membuat penampilan skrin pertamanya dalam filem British Boudica. Pada tahun yang sama, beliau dipuji untuk lakonannya sebagai Catherine Howard dalam Henry VIII.>

Pada tahun 2004, Blunt berlakon sebagai Tamsin dalam My Summer of Love. Pada tahun 2005, Blunt membintangi bersama Bill Nighy dan Miranda Richardson dalam Gideon's Daughter. Blunt memenangi Anugerah Golden Globe untuk lakonannya.

Pada tahun 2006, Blunt muncul bersama Meryl Streep dan Anne Hathaway  dalam The Devil Wears Prada. Peranannya sebagai Emily mendapatkannya pencalonan Anugerah BAFTA dan Anugerah Golden Globe untuk Pelakon Wanita Sokongan Terbaik. Pada tahun yang sama, Blunt membintangi bersama Susan Sarandon dalam Irresistible. Pada tahun 2007, Blunt muncul dalam empat filem: Wind Chill, The Jane Austen Book Club, Dan in Real Life dan Charlie Wilson's War. Pada tahun 2008, Blunt muncul dalam dua filem, Sunshine Cleaning sebagai Norah Lorkowski dan The Great Buck Howard sebagai Valerie Brennan.
Pada tahun 2009, Blunt melakonkan watak Ratu Victoria dalam The Young Victoria diarahkan oleh Jean-Marc Vallée dan ditulis oleh Julian Fellowes. Beliau juga membintangi filem pendek Curiosity. Beliau merupakan pilihan pertama pengarah Jon Favreau untuk watak Black Widow dalam Iron Man 2 tetapi konflik penjadualan bersama Gulliver's Travels memaksa beliau melepaskan watak kepada Scarlett Johansson. Beliau menyuarakan watak ibu Angelina, Matilda Mouseling dalam Angelina Ballerina: The Next Steps.

Pada tahun 2010, Blunt membintangi bersama Benicio del Toro dan Anthony Hopkins dalam filem seram The Wolfman. Beliau juga membintangi Gulliver's Travels dan The Adjustment Bureau bersama-sama Matt Damon. Blunt ditawarkan sebagai pelakon wanita utama dalam Captain America: The First Avenger tetapi menolak tawaran itu. Pada tahun 2011, Blunt dinamakan sebagai duta wangian Yves Saint Laurent, Opium.

Blunt membintangi filem komedi British 2011 Salmon Fishing in the Yemen, diarahkan oleh Lasse Hallström dan dibintangi Ewan McGregor serta Kristin Scott Thomas.Lasse Hallström goes Fishing In The Yemen TotalFilm.com Juga pada tahun itu, beliau muncul dalam The Muppets. Beliau membintangi filem 2012 The Five-Year Engagement, diarahkan oleh Nicholas Stoller dan dibintangi Jason Segel. Pada bulan Januari 2011, Blunt mula menjalani pengambaran filem sains fiksyen Amerika Syarikat, Looper, diarahkan oleh Rian Johnson dan dibintangi Bruce Willis serta Joseph Gordon-Levitt; filem ini ditayangkan pada bulan September 2012. Juga pada tahun ini, beliau membintangi Arthur Newman bersama Colin Firth."Emily Blunt and Colin Firth in Arthur Newman, Golf Pro", 14 May 2011, Britscene

Pada tahun 2014, beliau membintangi bersama Tom Cruise dalam Edge of Tomorrow, adaptasi dari novel Jepun All You Need Is Kill oleh Hiroshi Sakurazaka. Juga pada tahun ini, Blunt muncul dalam Into the Woods.

Kehidupan peribadi
Blunt mempunyai hubungan selama tiga tahun bersama penyanyi Kanada Michael Bublé. Pada bulan November 2008, Blunt mula mempunyai hubungan dengan pelakon Amerika Syarikat John Krasinski. Blunt dan Krasinski bertunang pada bulan Ogos 2009, dan berkahwin pada 10 Julai 2010 di Como, Itali. Pada 16 Februari 2014, beliau melahirkan anak perempuan, Hazel. Abang ipar Blunt adalah Stanley Tucci. 

Pada bulan Ogos 2015, Blunt menjadi warganegara naturalisasi Amerika Syarikat.

Filmografi

Filem
 Tahun Tajuk PerananNota2004My Summer of LoveTamsin2006Emily Charlton2006IrresistibleMara2007Wind ChillGirl2007Prudie2007Dan in Real LifeRuthie Draper2007Charlie Wilson's WarJane Liddle2008Valerie Brennan2008Sunshine CleaningNorah Lorkowski2009Ratu Victoria2009CuriosityEmmaShort film2010Gwen Conliffe2010Wild TargetRose2010Gulliver's TravelsPuteri Mary2011Gnomeo & JulietJuliet (suara)2011Elise Sellas2011Salmon Fishing in the YemenHarriet Chetwode-Talbot2011Your Sister's SisterIris2011Miss Piggy's ReceptionistKameo2012Violet Barnes2012LooperSara2012Arthur NewmanMichaela Fitzgerald / Charlotte Fitzgerald2013 The Wind RisesNaoko Satomi (suara)Dub Bahasa Inggeris2014Edge of TomorrowRita Vrataski2014 Into the WoodsThe Baker's Wife2015 SicarioKate Macer2016 Animal CrackersZoe Huntington (suara) 2016 The Huntsman Freya 2016 The Girl on the Train Rachel Watson 

Televisyen
 Tahun Tajuk Peranan Nota2003BoudicaIsoldaFilem televisyen2003Foyle's WarLucy MarkhamEpisod: "War Games"2003Henry VIIICatherine HowardFilem televisyen2004Agatha Christie's PoirotLinnet RidgewayEpisod: "Death on the Nile"2005EmpireCamane6 episod2005Jean LeckieFilem televisyen2006Gideon's DaughterNatashaFilem televisyen2009Juliet Hobbes (suara)Episod: "Lisa the Drama Queen"

Pentas
 Tahun Tajuk Peranan Nota2000BlissMaddyEdinburgh Fringe Festival2001 - 2002GwenTheatre Royal Haymarket2002Vincent in BrixtonEugenie LoyerNational Theatre, London2002Romeo and JulietJulietChichester Festival Theatre

Radio
 Tahun Tajuk Peranan Nota2004Bumps and BruisesHollyBBC Radio 4

Rujukan

Pautan luar



Category:Kelahiran 1983
Category:Orang hidup
Category:Pelakon wanita Amerika Syarikat
Category:Pelakon filem Amerika Syarikat
Category:Pelakon pentas Amerika Syarikat
Category:Pelakon televisyen Amerika Syarikat
Category:Pelakon suara Amerika Syarikat
Category:Pelakon wanita Inggeris
Category:Pelakon pentas Inggeris
Category:Pelakon televisyen Inggeris
Category:Pelakon suara Inggeris